« ጉዳዩ የሀገር ውስጥ ጉዳይ ነው። ሆኖም የጠቅላይ ሚኒስትሩ ከሥልጣን መልቀቅ ለወደፊቱ ሁሉን አቀፍ የፖለቲካ ተስፋን የሚያበረታታ ነው» የዩናይትድ ስቴትስ ውጭ ጉዳይ ሚኒስቴር መሥሪያ ቤት
የኢትዮጵያ ጠቅላይ ሚኒስትር አቶ ኃይለ ማርያም ደሳለኝ ሥልጣን እለቃለሁ ማለታቸው በጎ ነው ሲሉ በሰሜን አሜሪካ የሚኖሩ ኢትዮጵያውያን ተናገሩ። ሆኖም ለዶቼቬለ አስተያየታቸውን የሰጡት እነዚሁ ኢትዮጵያውያን የህዝብ ጥያቄ የግለሰብ ለውጥ ሳይሆን የስርዓት ለውጥ መሆኑን ተናግረዋል። በጉዳዩ ላይ ዶቼቬለ አስተያተቱን የጠየቀው የዩናይትድ ስቴትስ ውጭ ጉዳይ ሚኒስቴር መሥሪያ ቤት ጉዳዩ የሀገር ውስጥ ጉዳይ መሆኑን አስታውቆ የጠቅላይ ሚኒስትሩ መልቀቅ ለወደፊቱ ሁሉን አቀፍ የፖለቲካ ተስፋን የሚያበረታታ ነው ማለቱን ከዋሽንግተን መክበብ ሸዋ ዘግቧል።
መክብብ ሸዋ
ኂሩት መለሰ
ሸዋዬ ለገሠ